b'\n_START_ARTICLE_\nDanmark ved VM i fodbold 2010\n_START_PARAGRAPH_\nDanmark ved VM i fodbold 2010 beskriver forholdene ved Danmarks deltagelse i VM i fodbold 2010 i Sydafrika, som var f\xc3\xb8rste gang siden 2002, at holdet deltog i en VM-slutrunde. Holdet kvalificerede sig til slutrunden ved at vinde sin kvalifikationsgruppe foran bl.a. Portugal og Sverige._NEWLINE_Danmark kvalificerede sig ikke videre fra gruppespillet ved slutrunden, idet det blev til to nederlag og \xc3\xa9n sejr.\n_START_SECTION_\nSlutrunden\n_START_PARAGRAPH_\nI det indledende gruppespil m\xc3\xb8dte Danmark Holland, Cameroun og Japan. Tre hold, som Danmark aldrig tidligere havde m\xc3\xb8dt i indledende runde i en VM-slutrunde.\n_START_SECTION_\nKvalifikation\n_START_PARAGRAPH_\nDanmark kvalificerede sig til slutrunden i Sydafrika ved at vinde kvalifikationsgruppe 1, bl.a. gennem en udebanesejr over forh\xc3\xa5ndsfavoritten Portugal. Det eneste nederlag var i mod Ungarn i den sidste kamp, p\xc3\xa5 et tidspunkt, hvor holdet allerede var sikret gruppens f\xc3\xb8rsteplads.\n_START_SECTION_\nTr\xc3\xa6ningskampe\n_START_PARAGRAPH_\nMens kvalifikationsturneringen var i gang, spillede Danmark tre venskabskampe mod lande, der alle siden kvalificerede til slutrunden. I august 2009 blev det til et nederlag p\xc3\xa5 1-2 til Chile, i november blev det til uafgjort 0-0 mod Sydkorea og sejr p\xc3\xa5 3-1 over USA._NEWLINE_I januar 2010 deltog ligalandsholdet i en turnering i Thailand, som de vandt efter en 5-1 sejr over v\xc3\xa6rtslandet. _NEWLINE_Forud for slutrunden vandt A-landsholdet 2-1 over Senegal i Aalborg, mens det blev til to nederlag i to testkampe efter ankomsten til Sydafrika, i begge tilf\xc3\xa6lde 0-1 mod henholdsvis Australien og Sydafrika.\n_START_SECTION_\nIndkvartering\n_START_PARAGRAPH_\nUnder turneringen har det danske hold hovedkvarter i Simola Gold and Country Estate, der ligger i Knysna ved Garden Route, en popul\xc3\xa6r str\xc3\xa6kning mellem Mossel Bay og Port Elizabeth.'